stanford-oval/wikipedia huggingface dataset:
Rôni

| Henkilötiedot |
| --- | --- | --- |
Koko nimi: Roniéliton Pereira Santos
Syntymäaika: 28. huhtikuuta 1977 (ikä 47)
Syntymäpaikka: Aurora, Brasilia
Kansalaisuus:  Brasilia
Pelipaikka: Hyökkääjä
Pituus: 171 cm
Seurat
| Vuodet | Seura | O (M) |
| 1997-2000 2000 2001-2002 2003-2004 2004 2005 2005-2006 2006 2007 2007 2008 2008 2009 2009 2010-2011 2011 | Fluminense Al-Hilal Fluminense Roebin Kazan Krylia Sovetov Samara Roebin Kazan Goiás Atlético Mineiro Flamengo Cruzeiro Yokohama F. Marinos Gamba Osaka Santos Fluminense Vila Nova Anapolina |  |
Maajoukkue
| 1999 | Brasilia | 5 (2) |
Rôni (s. 28. huhtikuuta 1977 Aurora) on brasilialainen entinen jalkapalloilija.
Jalkapallomaajoukkue

Rôni debytoi Brasilian maajoukkueessa 1999. Hän on pelannut viisi maaottelua ja tehnyt niissä kaksi maalia.
SPARCstation 1

| SPARCstation 1 |
| --- | --- |

Valmistaja:  Sun Microsystems
Tyyppi:  työasema
Julkaistu:  1989
Mukana toimitettu käyttöjärjestelmä:  SunOS
Suoritin:  SPARC: Fujitsu MB86901A tai LSI L64801, Weitek 3170 FPU, Sun 4c MMU
Massamuisti:  levykeasema, 2kpl SCSI
Keskusmuisti:  64 MB (max.)
SPARCstation 1 (myös Sun 4/60) oli Sun Microsystemsin työasema, jossa oli SPARC-arkkitehtuurin suoritin. Työasema julkaistiin vuonna 1989 ja se osoittautui suosituimmaksi työasemaksi markkinoilla.
SPARC-prosessorin oli valmistanut LSI Logic (L64801) tai Fujitsu (MB86901A).
Lisänä koneessa oli Weitekin 3167 tai 3170 matematiikkasuoritin. RAM-muistin määrä oli laajennettavissa 64MB saakka.
Laitteessa oli kolme SBus laajennuspaikkaa, SCSI-väylä ja Ethernet AUI-liitännällä.
Työasema oli ensimmäinen SBus-väylää käyttänyt tietokone ja kolme kertaa nopeampi kuin Sun-3 jonka se korvasi.
Käännös suomeksi
Rånäsin linna

Rånäsin linna
Rånäsin linna on Ruotsissa Norrtäljen kunnassa sijaitseva rakennus. Linna rakennettiin hovimarsalkka A. D. Reuterskiöldiä varten ja se valmistui vuonna 1844, jolloin vanha säteritila purettiin. Rakennuksen on suunnitellut arkkitehti P. A. Nyström. Tyylisuunnaltaan linna edustaa myöhäisempireä ja siihen on vaikuttanut italialainen arkkitehtuuri.
Aiheesta muualla

Wikimedia Commonsissa on kuvia tai muita tiedostoja aiheesta .
Linnan kotisivut (ruotsiksi)
American Le Mans Series -kausi 2005

American Le Mans Series -kausi 2005 oli American Le Mans Series -sarjan seitsemäs kausi.
Kilpailukalenteri

| Nro | Kilpailu | Rata | Päivämäärä |
| --- | --- | --- | --- |
| 1 | Sebringin 12 tunnin ajo | Sebring Raceway | 19. maaliskuuta |
| 2 | Grand Prix of Atlanta | Road Atlanta | 17. huhtikuuta |
| 3 | American Le Mans at Mid-Ohio | Mid-Ohio | 22. toukokuuta |
| 4 | New England Grand Prix | Lime Rock Park | 4. heinäkuuta |
| 5 | Sonoman Grand Prix | Infineon Raceway | 17. heinäkuuta |
| 6 | Portland Grand Prix | Portland International Raceway | 30. heinäkuuta |
| 7 | Road America 500 | Road America | 21. elokuuta |
| 8 | Grand Prix of Mosport | Mosport | 4. syyskuuta |
| 9 | Petit Le Mans | Road Atlanta | 1. lokakuuta |
| 10 | Monterey Sports Car Championships | Mazda Raceway Laguna Seca | 16. lokakuuta |
Róża Thun

| Róża Thun> Róża Maria Barbara Fürstin von Thun und Hohenstein |
| --- | --- |

Euroopan parlamentin jäsen
 14.7.2009–  
Ryhmä:  Uudistuva Eurooppa -ryhmä
Henkilötiedot
Syntynyt: 13. huhtikuuta 1954 (ikä 70) Krakova, Puola
Kansalaisuus:  puolalainen
Tiedot
Puolue:  Polska 2050
Muut puolueet:  Kansalaisfoorumi (2009–2021)
 Nimikirjoitus
Aiheesta muualla
www.rozathun.pl
Róża Thun (s. 13. huhtikuuta 1954 Krakova, Puola) on puolalainen poliitikko. Thun edustaa Polska 2050-puoluetta. Aikaisemmin hän on edustanut Kansalaisfoorumi-puoluetta. Thun on toiminut Euroopan parlamentin jäsenenä heinäkuusta 2009 lähtien. Hän edustaa Euroopan parlamentissa Uudistuva Eurooppa -ryhmää.
Aiheesta muualla

Kuvia tai muita tiedostoja aiheesta Róża Thun Wikimedia Commonsissa
Róża Thun Euroopan parlamentin jäsenet. Euroopan parlamentti.
Rångedala

| Rångedala |
| --- | --- |
 Rångedalan kirkko
 Rångedala
 Koordinaatit: 57°47′38″N, 13°07′44″E 
Valtio:   Ruotsi
Lääni:  Länsi-Götanmaan lääni
Maakunta:  Länsi-Götanmaa
Kunta:  Borås
Väkiluku (2021):  421
Infobox OKVirheellinen NIMI-arvo: 
Rångedala on taajama Boråsin kunnassa Länsi-Götanmaan läänissä samannimisessä historiallisessa maakunnassa Ruotsissa. Taajamassa oli 421 asukasta vuonna 2021.
Aiheesta muualla

Kuvia tai muita tiedostoja aiheesta Rångedala Wikimedia Commonsissa
Ritarikatu

Ritarikatu Hallituskadun kulmasta pohjoiseen Rauhakadun suuntaan. Oikealla Suomalaisen Kirjallisuuden Seuran talo.
Ritarikatu Aleksanterin­kadulta pohjoiseen katsottuna. Oikealla Ritarihuone, vasemmalla Valtioneuvoston linnan itäinen siipi­rakennus, entinen Ulkoasiainministeriö.
Ritarikatu (ruots. Riddargatan) on lyhyehkö katu Helsingin Kruununhaassa. Se johtaa Aleksanterinkadulta pohjoiseen Rauhan­kadulle hieman Marian­kadun länsipuolella. Kadun pohjoisin osa Säätytalon puistikon kohdalla on nykyisin kävelykatu, muu osa katua on yksi­suuntainen pohjoisesta etelään päin.
Nykyisen Ritarikadun paikalla oli katu jo 1600-luvulla. Se tunnettiin tuolloin nimellä Residens­hus­gatan sen varrella sijainneen virasto­talon mukaan. Myöhemmin kadun nimenä oli myös Berggatan (Vuorikatu). Nykyisen ruotsin­kielisen nimensä (aluksi kirjoitettuna Riddare Gatan) katu sai vuonna 1820, koska jo silloin kadun varrelle suunniteltiin rakennusta säätyvaltiopäiviä varten.. Ritarihuone valmistui kuitenkin tämän kadun ja Mariankadun väliin vasta vuonna 1864. Suomenkielinen nimi Ritarikatu vahvistettiin virallisesti vuonna 1909, mutta se oli ollut käytössä jo sitä ennen.
Vuonna 1812 vahvistetun asemakaavan mukaan katua olisi jatkettu Liisan­kadulle saakka, mutta myöhemmässä kaava­muutoksessa se lyhennettiin nykyiseen pituuteensa.
Valtioneuvoston linnan tontti rajoittuu itä­sivultaan Ritari­katuun. Rakennuksen itäinen, Ritari­kadun puoleinen siipi­rakennus oli vuosi­kymmeniä Ulkoasiainministeriön käytössä, kunnes ministeriö muutti 1980-luvulla Katajanokan Merikasarmiin. Tämän vuoksi Ritari­katu tuli tunnetuksi myös poliittisena käsitteenä, jolla tarkoitettiin Ulko­asiain­ministeriötä.
Aiheesta muualla

Kuvia tai muita tiedostoja aiheesta Ritarikatu Wikimedia Commonsissa
Agneta Ara

Agneta Birgitta Ara (oik. Laurent; s. 4. lokakuuta 1945 Helsinki) on suomalainen ruotsinkielinen kirjailija.
Elämä ja ura

Ara valmistui merkonomiksi 1969, ylioppilaaksi 1972 ja filosofian kandidaatiksi Helsingin yliopistosta 1980. Työuransa alussa hän toimi Teollistamisrahasto oy:n toimistovirkailijana 1966–1967 ja Rautakonttori oy:n kirjeenvaihtajana 1969–1972. Ara oli Suomen Pankin sihteerinä 1973–1974 ja 1978–1980 ja aloitti vapaana kirjailijana 1980. Hän on myös kääntänyt kirjallisuutta suomesta ruotsiksi.
Aralla on ollut lukuisia luottamustehtäviä. Hän oli Finlands svenska författareföreningin hallituksen jäsen 1985–1991 ja puheenjohtaja 1995–1998, Lukukeskuksen hallituksessa 1988–1991 ja 1994–1995 sekä ruotsinkielisen kirjallisuuden edistämisen valtuuskunnassa 1992–2002. Vuosina 2003–2007 Ara oli Kirjallisuuden edistämiskeskuksen varapuheenjohtaja ja 2005–2010 tekijänoikeusjärjestö Sanaston hallituksen jäsen. Hän on ollut myös Pyhän Henrikin katedraaliseurakunnan seurakuntaneuvoston jäsen 2000–2006 sekä Suomen ja Meksikon kulttuurivaihdon tuki ry:n hallituksen jäsen 2006–2008.
Ara on saanut Svenska litteratursällskapet i Finlandin kirjallisuuspalkinnon vuosina 1976, 1984, 1991 ja 1996. Hän sai vuonna 1991 myös valtion kirjallisuuspalkinnon. Vuonna 1996 Ara sai Runeberg-palkinnon teoksesta Huset med de glömda dörrarna (suom. Unohdettujen ovien talo). Hänelle myönnettiin vuonna 2006 valtion taiteilijaeläke. Vuonna 2007 Aran teos Det har varit kallt i Madrid (suom. Matalapaine lähestyy Madridia) oli Finlandia-palkintoehdokkaana.
Aran isä oli oopperalaulaja Ture Ara ja äiti näyttelijä Birgit Kronström. Hänen puolisonsa oli vuosina 1982–1986 lääketieteen lisensiaatti Nils Laurent. Aran sisar on kuvanveistäjä Birgitta Ara. Hänen velipuolensa oli laulaja ja muusikko Johnny Forsell.
Tuotanto > Ruotsin kielellä > Runokokoelmat

Det är redan en annan dag,  1975
Det är som i dikter, 1977
Hästens hjärta, 1979
Omfamningen, 1982
Korta stund, 1983
Glömska, eld, 1986
Tuotanto > Ruotsin kielellä > Romaanit

Antonio Gades kommer inte, 1990
Huset med de glömda dörrarna, 1995
Det har varit kallt i Madrid, 2007
Baton Rouge, 2013
Tuotanto > Ruotsin kielellä > Kuunnelmat

Fjäril av järn, 1979
Ministerns gardiner, 1987 (sovitettu näytelmäksi 2001)
Tuotanto > Suomennetut teokset

Stenroos, Merja-Riitta (valinnut ja toim.): Talvi on hiljaisuutta ja vastarintaa: uutta suomenruotsalaista lyriikkaa.  Suomentanut Monika Fagerholm. WSOY, 1986.  ISBN 951-0-13314-0.
Unohdettujen ovien talo.  ((Huset med de glömda dörrarna, 1995.) Suomentanut Marja Kyrö)  Art House, 1996.  ISBN 951-884-199-3.
Matalapaine lähestyy Madridia.  ((Det har varit kallt i Madrid, 2007.) Suomentanut Riitta-Lea Värelä)  PQR-kultur, 2008.  ISBN 978-952-5705-10-2.
Aiheesta muualla

Ara, Agneta hakuteoksessa Uppslagsverket Finland (2012). (ruotsiksi)
Finlandia-palkintoehdokkaat 2007 – Agneta Ara: Det har varit kallt i Madrid. Ylen Elävä arkisto.
Rômulo (jalkapalloilija, 1990)

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Rômulo Borges Monteiro
Syntymäaika: 19. syyskuuta 1990 (ikä 34)
Syntymäpaikka:  Picos, Brasilia
Pelipaikka: puolustava keskikenttäpelaaja
Pituus: 184 cm
Paino: 73 kg
Seura
Seura:  Flamengo
Pelinumero: 27
Seurat
| Vuodet | Seura | O | (M) |
| 2009–2010 |  CA Porto | - | (-) |
| 2010 | →  Vasco da Gama (laina) | 22 | (2) |
| 2011–2012 |  Vasco da Gama | 35 | (1) |
| 2012–2017 |  Spartak Moskova | 61 | (3) |
| 2017– |  Flamengo | 8 | (0) |
Maajoukkue
| 2011–2014 |  Brasilia | 8 | (1) |
| 2012 |  Brasilian Olympiajoukkue | 6 | (1) |
 Seurajoukkueuran tilastot kattavat vain kansalliset sarjat, päivitetty 21. maaliskuuta 2018.  Maajoukkueuran tilastot päivitetty 21. maaliskuuta 2018.
| Mitalit> Maa:  Brasilia.Miesten jalkapallo. Olympialaiset  | Mitalit> Maa:  Brasilia.Miesten jalkapallo. Olympialaiset  | Mitalit> Maa:  Brasilia.Miesten jalkapallo. Olympialaiset  | Maa:  Brasilia> Miesten jalkapallo. |
| --- | --- | --- | --- |
|  Hopeaa | Lontoo 2012 | jalkapallo |  |
Rômulo Borges Monteiro eli Rômulo (s. 19. syyskuuta 1990 Picos, Brasilia) on brasilialainen jalkapalloilija, pelipaikaltaan puolustava keskikenttäpelaaja. Hän edustaa Brasilian Série A:ssa pelaavaa Flamengoa.
Rômulo nousi Vasco da Gaman edustusjoukkueeseen kaudella 2010 ja teki ensiesiintymisensä Brasilian pääsarjassa Campeonato Brasileiro Série A:ssa 15. heinäkuuta, kun joukkue pelasi maalittoman vierasottelun Goiásia vastaan. Hän nousi nopeasti joukkueen runkopelaajaksi pelaten ensimmäisenä kautenaan 22 ja toisena 32 pääsarjaottelua. Kaudella 2011 Vasco da Gama saavutti sarjassa hopeaa ja voitti Copa do Brasilin.
Kesällä 2012 Venäjän jalkapalloliigan Spartak Moskova hankki Rômulon kahdeksalla miljoonalla eurolla. Spartakissa hänen vastuunsa jäi kahtena ensimmäisenä kautena pienehköksi, sillä hän pelasi kaudella 2012–2013 neljä ja kaudella 2013–2014 yhdeksän liigaottelua.
Brasilian A-maajoukkueessa Rômulo teki ensiesiintymisensä vuonna 2011. Hän oli mukana kesäolympialaisissa 2012, joissa Brasilia voitti hopeaa.
Saavutukset

Vasco da Gama:
Campeonato Brasileiro Série A:n toinen sija: 2011
Copa do Brasilin voitto: 2011
Brasilian maajoukkue:
Olympiahopea: 2012
Robert Lee

Robert Lee on seuraavien henkilöiden nimi:
Robert Edward Lee, yhdysvaltalainen sotilas
Robert Martin ”Rob” Lee, englantilainen jalkapalloilija
Robert Lee Satcher, Jr., yhdysvaltalainen avaruuslentäjä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Robert Lee”, voi hakea sivunnimihaulla, laajalla sivunnimihaulla tai tekstihaulla.
Råneån piiri

| Råneån piiri |
| --- | --- |
 Råneån kirkko
 fiRåneån piiri 
 65°51′25″N, 22°17′10″E 
Valtio:   Ruotsi
Maakunta:  Norrbotten
Lääni:  Norrbottenin lääni
Kunta:  Luulajan kunta
Piirikoodi:  325012
Väestö
Väkiluku (2022):  4 040 
Råneån piiri (ruots. Råneå distrikt) sijaitsee Luulajan kunnassa Ruotsissa. Sen väkiluku on 4 040  (31. joulukuuta 2022).
Aiheesta muualla

SCB Regina Web Map (Näyttää piirin rajat karttapalvelussa) Statistiska centralbyrån. (ruotsiksi)
Luulajan kunnan piirit
Rångedalan kirkko

| Rångedalan kirkko Rångedala kyrka |
| --- | --- |

Kirkkokunta:  Ruotsin kirkko
Hiippakunta:  Skaran hiippakunta
Seurakunta:  Toarps församling
Rakentamisvuosi:  1848
Suunnittelija:  Petter Pettersson
Lisää rakennusartikkeleitaArkkitehtuurin teemasivulla
Rångedalan kirkko (ruots. Rångedala kyrka) on Ruotsissa Boråsin kunnassa sijaitseva rakennus. Rakennustyöt aloitettiin vuonna 1846 ja kirkko otettiin käyttöön vuonna 1848, vaikka maalaustyöt olivat vielä tekemättä eikä alttarikoristeita tai urkuja ollut vielä tuotu. Arkkitehtina toimi Petter Pettersson ja rakennus edustaa empiretyyliä. Viimeisimmässä, vuosina 1980–1981 tehdyssä remontissa maalattiin kirkon sisätilat alkuperäisellä vaaleanpunaisella värisävyllä ja ikkunanpielet valkoisella. Kirkkoon mahtuu 325 ihmistä.
Saarnastuolin on tehnyt Rångedalasta kotoisin oleva Lars Hansson. Kivinen kastemalja on ilmeisesti ollut vanhassa kirkossa ja on tuotu nykyiseen kirkkoon noin vuoden 1906 tienoilla. 17-äänikertaiset urut on rakentanut Tostareds kyrkorgelfabrik vuonna 1970.
Aiheesta muualla

Kuvia tai muita tiedostoja aiheesta Rångedalan kirkko Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Rångedala kyrka
Käännös suomeksi
Alan Poindexter

| Alan Goodwin Poindexter |
| --- | --- |

Henkilötiedot
Syntynyt: 5. marraskuuta 1961 Pasadena, Kalifornia
Kuollut: 1. heinäkuuta 2012 (50 vuotta) Pensacola, Florida
Kansalaisuus:  yhdysvaltalainen
Ammatti:  koelentäjä
Ura
Tyyppi:  NASAn astronautti
Sotilasarvo:  kommodori (captain), USN
Aika avaruudessa:  27 päivää 21 tuntia 9 minuuttia
Lennot

:  STS-122
 
:  STS-131
 
Alan Goodwin ”Dex” Poindexter (5. marraskuuta 1961 Pasadena, Kalifornia – 1. heinäkuuta 2012 Pensacola, Florida) oli yhdysvaltalainen laivastoupseeri ja NASAn astronautti. Hän lensi ensi kertaa avaruuteen avaruussukkulalennolla STS-122 helmikuussa 2008. Hän toimi 5. huhtikuuta 2010 laukaistun avaruussukkulalennon STS-131 komentajana.
Vaikka Poindexter syntyi Kalifornian Pasadenassa, hän piti Rockvilleä Marylandissä kotikaupunkinaan, sillä hän kasvoi siellä. Hän oli naimisissa Lisa Pfeifferin kanssa ja heillä on kaksi lasta.
Koulutus ja ura laivaston ilmavoimissa

Vuonna 1986 Poindexter suoritti Georgia Institute of Technologyssa lento- ja avaruusteknologian alemman korkeakoulututkinnon korkeimmin arvosanoin ja vuonna 1995 maisterintutkinnon (M.Sc.) Naval Postgraduate Schoolissa.
Georgia Techistä valmistumisen jälkeen hän astui laivaston palvelukseen vuonna 1986. Hän valmistui laivaston lentäjäksi vuonna 1988 ja toimi F-14 Tomcat -lentäjänä. Poindexter osallistui Persianlahden sotaan. Toisen palvelujaksonsa aikana vuonna 1993 hänet nimitettiin laivaston koelentokouluun. Valmistuttuaan joulukuussa 1995 hän toimi koelentäjänä. Hän toimi F14:n digitaalisen lennonohjausjärjestelmän pääkoelentäjänä suorittaen myös muita lentotestejä. Poindexter lensi yli 3 500 tuntia yli 30 erilaisella lentokoneella ja suoritti yli 450 laskeutumista lentotukialukselle.
Ura NASAssa

Poindexter valittiin NASAn astronauttikoulutukseen kesäkuussa 1998, ja hän ilmoittautui koulutukseen elokuussa. Joulukuussa 2002 hänet nimitettiin sukkulalennon STS-120 pilotiksi. Lennon oli tarkoitus kuljettaa Harmony-yhteysmoduuli Kansainväliselle avaruusasemalle. Tehtävä kuitenkin peruttiin kahden kuukauden kuluttua tapahtuneen avaruussukkula Columbian onnettomuuden takia. Heinäkuussa 2006 hänet nimitettiin avaruussukkulalennon STS-122 pilotiksi. Lento kuljetti eurooppalaisen Columbus-laboratoriomoduulin ISS:lle helmikuussa 2008.
Poindexter toimi lennonvalvonnan ja sukkulamiehistön yhteyshenkilönä maassa (CAPCOM) Hubble-avaruusteleskoopin huoltolennolla STS-125 toukokuussa 2009, samoin kuin lennon STS-127:n laukaisun aikana heinäkuussa 2009. Hänet nimitettiin sukkulalennon STS-131 komentajaksi. STS-131 laukaistiin avaruuteen 5. huhtikuuta 2010, ja tehtävä kesti 15 päivää.
Kuolema

Poindexter kuoli 1. heinäkuuta 2012 vesiskootterionnettomuudessa Pensacola Beachin edustalla Floridassa. Hänen vanhemman poikansa ohjaama vesiskootteri osui Poindexteriin, joka oli osumahetkellä paikallaan vedessä. Poindexter kuoli myöhemmin vammoihin Pensacolan sairaalassa.
Aiheesta muualla

Kuvia tai muita tiedostoja aiheesta Alan Poindexter Wikimedia Commonsissa
NASAn elämäkerta (englanniksi)
Spacefacts.de:n elämäkerta (englanniksi)
Sukkulalentoa STS-131 edeltänyt haastattelu (Arkistoitu – Internet Archive) (8.3.2010) (englanniksi)
Sukkulalentoa STS-122 edeltänyt haastattelu (Arkistoitu – Internet Archive) (16.11.2007) (englanniksi)
STS-131:n miehistön jäsenet harjoittelevat sukkulasimulaattorilla. Vasemmalta: Dutton, Metcalf-Lindenburger ja Poindexter.
Alanen (Hartola)

| Alanen |
| --- | --- |
Valtiot:  Suomi
Maakunnat:  Päijät-Häme
Kunnat:  Hartola
Koordinaatit:  61°35′45″N, 25°53′38″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Nuoramoisen alue (14.81)
Laskuoja:  oja Nurmijärveen
Järvinumero:  14.813.1.005
Mittaustietoja
Pinnankorkeus:  90,5 m  
Pituus:  2,503 km  
Leveys:  452 m  
Rantaviiva:  6,347 km  
Pinta-ala:  54,098 ha   
Saaria:  ei saaria 
 fiAlanen 
Alanen on Päijät-Hämeessä Hartolassa Ylemmäisten lähellä sijaitseva järvi.
Maantietoa

Alanen on 2,5 kilometriä pitkä, 450 metriä leveä, ja sen pinta-ala on 54 hehtaaria. Siinä ei ole kartan mukaan saaria. Järven rantaviivan pituus on 6,3 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Sysmän reitin valuma-alueen (14.8) Nuoramoisen alueella (14.81), jonka Vähäjoen valuma-alueeseen (14.813) järvi kuuluu. Järven vedenpinnan korkeus on 90,5 metriä mpy.
Alanen (Karstula)

| Alanen |
| --- | --- |
Valtiot:  Suomi
Maakunnat:  Keski-Suomi
Kunnat:  Karstula
Koordinaatit:  62°44′46″N, 24°31′04″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Vankajoen va (14.67)
Laskujoki:  Myllyjoki Kotaseen 
Järvinumero:  14.673.1.020
Mittaustietoja
Pinnankorkeus:  194,1 m  
Pituus:  2,2 km  
Leveys:  710 m  
Rantaviiva:  6,876 km  
Pinta-ala:  67,973 ha  
Tilavuus:  0,00114469 km³ 
Keskisyvyys:  1,68 m  
Suurin syvyys:  5 m  
Saaria:  1 
 fiAlanen 
Alanen  on Keski-Suomessa Karstulassa  Aution lähellä sijaitseva järvi.
Maantietoa

Järvi on 2,2 kilometriä pitkä, 710 metriä leveä, ja sen pinta-ala on 68 hehtaaria. Järvellä on kartan mukaan yksi saari. Järvi on luodattu ja siitä on julkaistu syvyyskartat. Järven tilavuudeksi on saatu 1,14 miljoonaa kuutiometriä eli 0,00114 kuutiokilometriä. Sen keskisyvyys on 1,7 metriä ja suurin syvyys on 5,0 metriä. Sen rantaviivan pituus on 6,9 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Vahankajoen valuma-alueella (14.67), jonka Valkkunan valuma-alueeseen (14.673) se kuuluu. Järven vedenpinnan korkeus on 194,1 metriä mpy.
Romana Film

Romana Film oli vuonna 1946 perustettu italialainen elokuvien tuotanto- ja jakeluyhtiö.
Yhtiön perusti Messinasta vuonna 1919 Roomaan muuttanut Fortunato Misiano, joka oli aikaisemmin työskennellyt elokuva-alalla avustajana, apuohjaajana ja tuotantopäällkkönä. Hän toimi myös SIDEN Film -jakeluyhtiön johtajana. Romana Film tuotti noin sata viihde-elokuvaa, joiden tyylilajit vaihtelivat sentimentaalisista napolilaisdraamoista miekkamieselokuviin, peplumiin ja vakoilujännäreihin. Viimeinen yhtiön tuottama elokuva oli vuonna 1969 valmistunut Zorro marchese di Navarra. Fortunato Misianon kuoltua jakelutoimintaa jatkoi hänen poikansa Franco Misiano.
SPC700

Sony SPC700 on Super Nintendo Entertainment Systemissa (SNES) käytetty 8-bittisellä suorittimella varustettu äänipiiri. SPC700 on osana SNESin äänimoduulia. SPC700-piiri oli erittäin edistynyt[lähde? ] aikaisekseen (1991) ja sitä voidaankin luonnehtia tietyin tavoin nykyisien wavetable-synteesiin perustuvien äänikorttien esi-isäksi.
SPC700:n ja sen kumppanina toimivan 16-bittisen S-DSP:n kehitti ja valmisti Sony. Super Nintendo Entertainment Systemin sisällä SPC700 sijaitsee S-DSP:n yläpuolella, äänimoduulin vasemmalla laidalla. Piiri on kytketty piirilevylle juotettuun 64 kilotavun muistiin ja käy 2,048 MHz:n nopeudella. Se koostuu kuudesta sisäisestä rekisteristä ja voi suorittaa 256 operaatiokoodia. SPC700:n ääninäytteet ovat digitaalisesti pakatussa muodossa. Toisin kuin useimpien muiden komponenttien kohdalla, SPC700 ei tue DMA tiedonsiirtoa, vaan kaikki informaatio täytyy siirtää neljän 8-bittisen rekisterin kautta, jotka näkyvät sekä SPC700:lle että Super Nintendo Entertainment Systemin suorittimelle.
SPC700:n kumppani, S-DSP toimii samankaltaisesti kuin modernit wavetable-äänikortit, kuten Sound Blaster Audigy. Se pystyy toistamaan samanaikaisesti 8 häviöllisesti pakattua 16-bittistä samplea millä tahansa korkeudella, voimakkuudella ja stereopaneroinnilla. SPC700:lle ja S-DSP:lle voidaan kehittää toisto-ohjelmistoa kuten IBM PC-yhteensopiville tai Apple Macintosh-koneille. Emulointiin liittyvä ääniformaatin tiedostonimi .SPC tulee tämän piirin nimestä.
Aiheesta muualla

http://www.snesmusic.org/ – Piiriin liittyvä emulointiaiheinen sivusto
http://emureview.ztnet.com/developerscorner/SoundCPU/spc.htm – SPC700:n dokumentaatiota (englanniksi)
Salaaja

Salaaja on tietoliikenteessä laite, joka kääntää tai sekoittaa signaaleita tai muuten ohjelmoi viestin sellaiseksi, ettei sen vastaajalla ole mahdollisuutta ymmärtää viestiä, ellei hänellä ole siihen tarvittavaa avainta.
Roman Štšurenko

| Mitalit> Maa:   Ukraina.Miesten yleisurheilu. Olympialaiset  | Mitalit> Maa:   Ukraina.Miesten yleisurheilu. Olympialaiset  | Mitalit> Maa:   Ukraina.Miesten yleisurheilu. Olympialaiset  | Maa:   Ukraina> Miesten yleisurheilu. |
| --- | --- | --- | --- |
|  Pronssia | Sydney 2000 | pituushyppy |  |
Roman Anatolijovytš Štšurenko (ukr. Роман Анатолійович Щуренко, s. 14. syyskuuta 1976 Nikopol, Dnepropetrovsk) on ukrainalainen pituushyppääjä.
Hän voitti pronssia Sydneyn olympialaisissa 2000 tuloksella 831 cm. Samana vuonna (25. heinäkuuta Kiovassa) hän hyppäsi ennätyksensä 835 cm, joka sivuaa Sergei Lajevskin Ukrainan ennätystä. Vuonna 2002 hän hyppäsi sisäratojen ennätyksensä 833 cm (16. helmikuuta Brovaryssa) ja sijoittui Münchenin EM-kilpailuissa neljänneksi.
Rokoskoi

Rokoskoi (ven. Рагозинка, Ragozinka) oli inkeriläinen kylä entisessä Vuoleen seurakunnassa Pohjois-Inkerissä Venäjällä. Kylä syntyi 1700-luvun puolivälissä Vuoleen maa-alueen omistajan kreivi Ragozinskin luvalla. Kylä merkittiin kirkonkirjoihin Uudeksikyläksi, mutta hovin, myöhemmin kunnan, kirjoissa se esiintyi nimellä Rogozinka, josta syntyi suomalainen muunnos Rokoskoi.
Kylän perustajina oli kaksi talonpoikaa, Särkkinen ja Paavilainen, jotka saivat hovilta luvan rakentaa talonsa ja raivata peltonsa soiden ympäröimään metsäsarakkeseen. He lupasivat maksaa veronsa tervalla ja hiilellä, joita hovi myi Siestarjoen asetehtaaseen. Ajan kuluessa kylään muutti Miikkulaisen ja Vuoleen sukuja, kuten Rautasia, Savisia, Pukosia, Makaroita sekä joukko Suomen kansalaisia.
Rokoskoin pääelinkeinoja olivat maanviljelys, karjanhoito, ja syrjäisen sijainnin takia metsästys. Vuonna 1905 avattiin suomenkielinen koulu, vuonna 1910 osuuskauppa.
Ensimmäisen maailmansodan aikana osa kylän maita oli pakkolunastettu tykistön ampumarataa varten.
Vuonna 1926 kylässä oli 32 taloa, joissa asui 136 ihmistä (niistä 124 inkeriläistä). Vuosien 1927–1931 aikana, ampumaradan laajentuessa, kylän talot purettiin ja asukkaat siirrettiin muualle.
Aiheesta muualla

Kansallisarkiston venäläinen Vuoleen ja Miikkulaisen kartta vuodelta 1913